C 194/30
SK
Úradný vestník Európskej únie
2.6.2023
V (Oznamy)
KONANIA TÝKAJÚCE SA VYKONÁVANIA POLITIKY HOSPODÁRSKEJ SÚŤAŽE
EURÓPSKA KOMISIA Predbežné oznámenie o koncentrácii (Vec M.11131 – PIERER / LEONI) Vec, ktorá môže byť posúdená v rámci zjednodušeného postupu (Text s významom pre EHP)
(2023/C 194/07)
1.
Komisii bolo 17. mája 2023 podľa článku 4 nariadenia Rady (ES) č. 139/2004 (1) doručené oznámenie o zamýšľanej koncentrácii.
Toto oznámenie sa týka týchto podnikov: — Dipl. Ing.
Stefan Pierer („pán Pierer“, Rakúsko), fyzická osoba, — LEONI AG, spoločnosť kótovaná na burze („LEONI“, Nemecko).
Žiadny z akcionárov spoločnosti LEONI na ňu nemá rozhodujúci vplyv.
Pán Pierer získa v zmysle článku 3 ods.
1 písm.
b) nariadenia o fúziách kontrolu nad podnikom LEONI.
Koncentrácia sa uskutočňuje prostredníctvom kúpy akcií.
2.
Predmet činnosti dotknutých podnikov:
— pán Pierer kontroluje spoločnosť Pierer Industrie AG („PIAG“).
PIAG je rakúska priemyselná investičná skupina s činnosťami v oblasti výroby a distribúcie motocyklov, elektrických bicyklov a súčiastok pre dvojkolesové motorové vozidlá, v oblasti vývoja, výroby, údržby a distribúcie špičkových mechanických systémov pre dynamické komponenty v odvetví pretekárskych a luxusných automobilov a v leteckom priemysle, ako aj v oblasti výroby bŕzd, čerpadiel a súčastí motorov znižujúcich emisie CO2.
PIAG pôsobí na celom svete, — LEONI je globálnym poskytovateľom produktov, riešení a služieb v oblasti energetiky a správy údajov v automobilovom priemysle.
LEONI poskytuje konkrétne štandardizované káble a dátové káble pre elektroinštalačné systémy.
3.
Na základe predbežného posúdenia sa Komisia domnieva, že oznámená transakcia by mohla patriť do rozsahu pôsobnosti nariadenia o fúziách.
Tým však nie je dotknuté konečné rozhodnutie v tejto veci.
V súlade s oznámením Komisie o zjednodušenom postupe pri riešení niektorých koncentrácií podľa nariadenia Rady (ES) č. 139/2004 (2) treba uviesť, že túto vec je možné posudzovať v súlade s postupom stanoveným v uvedenom oznámení.
(1) Ú. v.
EÚ L 24, 29.1.2004, s. 1 („nariadenie o fúziách“).
(2) Ú. v.
EÚ C 366, 14.12.2013, s.
5.